Ο ρόλος των διαφόρων τύπων των κοροναϊών και του ιού του αναπνευστικού συγκυτίου, στις λοιμώξεις του αναπνευστικού συστήματος παιδιών με νεοπλασματικά νοσήματα
Creators: name: Τσοτουλίδου, Βασιλική Λ.
Publisher: name: Aristotle University of Thessaloniki
Year: 2012
Subjects: Κοροναϊοί
Ιός αναπνευστικού συγκυτίου
Λοιμώξεις αναπνευστικού συστήματος
Νεοπλασματικά νοσήματα
Coronaviruses
Respiratory syncytial virus
Respiratory tract infections
Malignant diseases

description: Τα νεοπλασματικά νοσήματα στην παιδική ηλικία δεν είναι συχνά. Η ίδια η νόσος και η θεραπεία που εφαρμόζεται, καθιστούν τα παιδιά που πάσχουν από νεοπλασματικά νοσήματα ανοσοκατεσταλμένα, με διαταραχή της χυμικής και κυτταρικής ανοσίας. Αυτό οδηγεί σε αυξημένη ευαισθησία των ανοσοκατεσταλμένων παιδιών σε λοιμώξεις μεταξύ των άλλων και του αναπνευστικού συστήματος, συχνά βαρύτερης κλινικής εικόνας. Στα αίτια των αναπνευστικών λοιμώξεων στα παιδιά αυτά, συμπεριλαμβάνονται οι κοροναϊοί και ο ιός του αναπνευστικού συγκυτίου. Σκοπός της συγκεκριμένης μελέτης ήταν η διερεύνηση του ρόλου των διαφόρων τύπων των κοροναϊών και του ιού του αναπνευστικού συγκυτίου στις λοιμώξεις του αναπνευστικού συστήματος παιδιών με νεοπλασματικά νοσήματα. Μελετήθηκαν 158 αναπνευστικές λοιμώξεις 97 παιδιών με νεοπλασματικά νοσήματα (αιματολογικά κακοήθη νοσήματα και συμπαγείς όγκους) που λάμβαναν χημειοθεραπεία και 161 αναπνευστικές λοιμώξεις αντίστοιχου αριθμού ανοσοεπαρκών παιδιών χωρίς υποκείμενα νοσήματα, το διάστημα Ιανουάριος 2007 - Μάιος 2009. Η ανίχνευση των ιών μετά από τη λήψη στοματοφαρυγγικού επιχρίσματος, έγινε με την εφαρμογή της αλυσιδωτής αντίδρασης πολυμεράσης μετά από ανάστροφη μεταγραφή (RT-PCR). Τα αποτελέσματα επεξεργάστηκαν με το στατιστικό πακέτο SPSS. Οι λοιμώξεις από κοροναϊούς διαπιστώθηκε ότι έχουν χαμηλή επίπτωση (1,26%) στα παιδιά με καρκίνο που δεν διαφέρει από αυτή των ανοσοεπαρκών παιδιών. Ανιχνεύθηκε μόνο ο κοροναϊός NL63. Καταγράφηκαν κυρίως ήπιες λοιμώξεις του ανώτερου αναπνευστικού με ευνοϊκή έκβαση. Δεν καταγράφηκε θάνατος. Διαπιστώθηκε και μικτή λοίμωξη του HCoV-NL63 με αδενοϊό. Οι λοιμώξεις από τον RSV είναι συχνές στα παιδιά με νεοπλασματικά νοσήματα (8,86%). Η επίπτωσή τους δεν διαφέρει στατιστικά σημαντικά μεταξύ ανοσοκατεσταλμένων και ανοσοεπαρκών παιδιών ή μεταξύ παιδιών που πάσχουν από αιματολογικές κακοήθειες ή συμπαγείς όγκους. Δεν διαπιστώθηκε διαφορά στην επίπτωση των υποτύπων του μεταξύ ανοσοκατεσταλμένων και ανοσοεπαρκών παιδιών. Η ηλικία ≤2 ετών συσχετίστηκε σημαντικά με τη λοίμωξη από RSV. Ο ιός ανιχνεύθηκε κυρίως την άνοιξη (Μάρτιο). Παρατηρήθηκαν περισσότερες λοιμώξεις του ανώτερου αναπνευστικού συστήματος χωρίς όμως στατιστικά σημαντική διαφορά. Οι περισσότερες λοιμώξεις ήταν ενδονοσοκομειακές. Η μέση διάρκεια των λοιμώξεων και της νοσηλείας δεν διαφέρουν μεταξύ ανοσοκατεσταλμένων και ανοσοεπαρκών παιδιών. Οι λοιμώξεις από τον ιό δεν συσχετίστηκαν με την ουδετεροπενία ή τη λεμφοπενία. Οι περισσότερες λοιμώξεις όμως καταγράφηκαν στα παιδιά με λεμφοπενία. Οι λοιμώξεις από τον ιό στα ανοσοκατεσταλμένα παιδιά είναι ήπιες, χωρίς επιπλοκές και με ευνοϊκή έκβαση. Δεν καταγράφηκε θάνατος. Δεν διαπιστώθηκε διαφορά στη βαρύτητα των λοιμώξεων μεταξύ των υποτύπων του ιού ή συσχέτιση μεταξύ επίπτωσης ή βαρύτητας των λοιμώξεων με την παρουσία στην οικογένεια παιδιών σχολικής ηλικίας, την έκθεση στο κάπνισμα, τον τόπο κατοικίας, το ιστορικό προωρότητας, το θηλασμό διάρκειας &lt;2 μηνών και την παχυσαρκία. Μικτές λοιμώξεις του RSV με άλλους ιούς ή μεταξύ των υποτύπων του δεν καταγράφηκαν. Συμπερασματικά, οι κοροναϊοί και ο RSV συμπεριλαμβά-νονται στα παθογόνα που προκαλούν λοιμώξεις σε παιδιά με καρκίνο, προκαλώντας κυρίως ήπιες λοιμώξεις του ανώτερου αναπνευστικού χωρίς επιπλοκές και με ευνοϊκή έκβαση.
description: Cancer in childhood is uncommon, representing about 1% of all cancer cases. Patients with cancer are immunosuppressed due to humoral and cell-mediated immunity disorder. Thus, increased susceptibility to bacterial, fungal and viral infections is observed. Respiratory tract infections are common in children with malignancies. The causative agents and clinical symptoms vary. Ιn patients with cancer, these infections can be severe or have a fatal outcome, due to the co-existing immunosuppression. Coronaviruses and respiratory syncytial virus are included among respiratory pathogens that affect these children. The purpose of this study was to evaluate the role of coronaviruses and respiratory syncytial virus in respiratory tract infections in immunocompromised children with cancer. One hundred and fifty eight respiratory tract infection of 97 children with malignancies while receiving chemotherapy (haematological malignancies and solid tumors) and 161 respiratory tract infections of 161 immunocompetent children were studied, during January 2007 – May 2009. A pharyngeal swab sample was obtained and polymerase chain reaction was used for virus detection. Statistical analysis of our results was done with statistical program SPSS. Coronavirus infections are rare in children with cancer (1,26%). Their prevalence is equal among immunocompromised and immunocompetent children. HCoV-NL63 was the only coronavirus detected in our study. Most infections were mild upper respiratory tract infections with favourable outcome. No death was recorded. Coinfections between HCoV-NL63 and adenovirus were detected. RSV infections are common among children with cancer (8,86%). Their prevalence is almost equal among immunocompromised and immunocompetent children. Both RSVA and RSVB subtypes cause respiratory tract infections in children with cancer. There was no significant difference between the prevalence of RSVA and RSVB subtypes in children with cancer or immunocompromised and immunocompetent children. RSV positivity was strongly associated with ages ≤2 years old. Most infections were mild upper respiratory tract infections with favourable outcome. No death was recorded. The peak prevalence of RSV disease occurred during spring time, in March. Mean disease duration and mean hospital stay did not differ between immunocompromised and immunocompetent children. Most RSV infections were detected in lymphopenic chidren. There was no indication that one serotype caused more severe infection than the other. No association was found between RSV prevalence or severity with smoking, place of residence, presence of school age children, prematurity, breastfeeding and obesity. Dual infections between the RSV and other viruses or between the RSVA and RSVB were not detected in children with cancer. In conclusion, coronaviruses and respiratory syncytial virus are included among respiratory pathogens that affect children with cancer. Most infections were mild upper respiratory tract infections with favourable outcome.